ประกาศคณะกรรมการส่งเสริมการพัฒนาฝีมือแรงงาน

เรื่อง แบบของเครื่องหมาย หลักเกณฑ์ วิธีการ และเงื่อนไขการอนุญาตและการใช้เครื่องหมาย

 ที่แสดงให้เห็นว่าเป็นผู้ประกอบกิจการซึ่งจ้างงานผู้ได้รับหนังสือรับรองความรู้ความสามารถ

อาศัยอำนาจตามความในมาตรา 33/1 (3) และมาตรา ๓9 (3) แห่งพระราชบัญญัติส่งเสริมการพัฒนาฝีมือแรงงาน พ.ศ. 2545 ซึ่งแก้ไขเพิ่มเติมโดยพระราชบัญญัติส่งเสริมการพัฒนาฝีมือแรงงาน (ฉบับที่ 2) พ.ศ. 2557 คณะกรรมการส่งเสริมการพัฒนาฝีมือแรงงานจึงกำหนดแบบของเครื่องหมาย หลักเกณฑ์ วิธีการ และเงื่อนไขการอนุญาตและการใช้เครื่องหมายที่แสดงให้เห็นว่าเป็นผู้ประกอบกิจการซึ่งจ้างงานผู้ได้รับหนังสือรับรองความรู้ความสามารถไว้ ดังต่อไปนี้

ข้อ 1 เครื่องหมายที่แสดงให้เห็นว่าเป็นผู้ประกอบกิจการซึ่งจ้างงานผู้ได้รับหนังสือรับรองความรู้ความสามารถให้เป็นไปตามแบบ คร.24 ท้ายประกาศนี้

ข้อ 2 ผู้ประกอบกิจการที่จะได้รับอนุญาตให้ใช้เครื่องหมายที่แสดงให้เห็นว่าเป็นผู้ประกอบกิจการซึ่งจ้างงานผู้ได้รับหนังสือรับรองความรู้ความสามารถ ต้องจ้างงานผู้ได้รับหนังสือรับรองความรู้ความสามารถเต็มตามจำนวนของลูกจ้างในสาขาอาชีพ ตำแหน่งงาน หรือลักษณะงาน ที่อาจเป็นอันตรายต่อสาธารณะหรือต้องใช้ผู้มีความรู้ความสามารถตามที่รัฐมนตรีประกาศกำหนด

ข้อ 3 ผู้ประกอบกิจการที่ประสงค์จะขออนุญาตใช้เครื่องหมายที่แสดงให้เห็นว่า
เป็นผู้ประกอบกิจการซึ่งจ้างงานผู้ได้รับหนังสือรับรองความรู้ความสามารถ ให้ยื่นคำขอต่อนายทะเบียน
พร้อมเอกสารหลักฐานตามที่กำหนดไว้ในแบบ คร.25 ท้ายประกาศนี้

การยื่นคำขอตามวรรคหนึ่ง ให้ยื่น ณ ท้องที่ที่สถานประกอบกิจการของผู้ประกอบกิจการนั้นตั้งอยู่ ในกรุงเทพมหานคร ให้ยื่น ณ กรมพัฒนาฝีมือแรงงาน ในจังหวัดอื่น ให้ยื่น ณ หน่วยงานของกรมพัฒนาฝีมือแรงงานที่ตั้งอยู่ในจังหวัดนั้น

ข้อ 4 เมื่อนายทะเบียนได้รับคำขอแล้ว ให้ตรวจสอบเอกสารหลักฐาน หากเห็นว่าเป็นไปตามหลักเกณฑ์ที่กำหนดไว้ในข้อ 2 ให้นายทะเบียนอนุญาตให้ใช้เครื่องหมาย

ข้อ 5 ในกรณีที่พบว่าผู้ประกอบกิจการที่ได้รับอนุญาตให้ใช้เครื่องหมายรายใด มีการจ้างงาน
ผู้ได้รับหนังสือรับรองความรู้ความสามารถไม่เต็มตามจำนวนของลูกจ้างในสาขาอาชีพ ตำแหน่งงาน หรือลักษณะงาน ที่อาจเป็นอันตรายต่อสาธารณะหรือต้องใช้ผู้มีความรู้ความสามารถตามที่รัฐมนตรีประกาศกำหนด
ให้นายทะเบียนออกคำสั่งเป็นหนังสือให้ปฏิบัติให้ถูกต้อง หรือแก้ไขให้ถูกต้องภายในหนึ่งร้อยยี่สิบวันนับแต่วันที่ได้รับคำสั่ง หากผู้ประกอบกิจการไม่ดำเนินการให้ถูกต้อง ให้นายทะเบียนออกคำสั่งเพิกถอนการอนุญาตให้ใช้เครื่องหมาย

ประกาศ ณ วันที่ พฤศจิกายน พ.ศ. 2558

(หม่อมหลวงปุณฑริก สมิติ)

ปลัดกระทรวงแรงงาน

ประธานกรรมการส่งเสริมการพัฒนาฝีมือแรงงาน

แบบ คร.24

**แบบเครื่องหมายที่แสดงให้เห็นว่าเป็นผู้ประกอบกิจการซึ่งจ้างงาน**

**ผู้ได้รับหนังสือรับรองความรู้ความสามารถ**

****

แบบ คร.25



**คำขออนุญาตใช้เครื่องหมายที่แสดงให้เห็นว่าเป็นผู้ประกอบกิจการซึ่งจ้างงาน**

**ผู้ได้รับหนังสือรับรองความรู้ความสามารถ**

เขียนที่

วันที่ เดือน พ.ศ.

1. ชื่อผู้ประกอบกิจการ โดย

ประเภทกิจการ

ที่ตั้งเลขที่ หมู่ ซอย ถนน

แขวง/ตำบล เขต/อำเภอ

จังหวัด รหัสไปรษณีย์

โทรศัพท์ โทรสาร อีเมล์

มีความประสงค์จะขออนุญาตใช้เครื่องหมายที่แสดงให้เห็นว่าเป็นผู้ประกอบกิจการซึ่งจ้างงานผู้ได้รับหนังสือรับรองความรู้ความสามารถตามมาตรา ๓๓/๑ (๓) แห่งพระราชบัญญัติส่งเสริมการพัฒนาฝีมือแรงงาน พ.ศ. ๒๕๔๕ ซึ่งแก้ไขเพิ่มเติมโดยพระราชบัญญัติส่งเสริมการพัฒนาฝีมือแรงงาน (ฉบับที่ ๒) พ.ศ. 2557

1. สาขาอาชีพ ตำแหน่งงาน หรือลักษณะงานที่อาจเป็นอันตรายต่อสาธารณะหรือต้องใช้ผู้มีความรู้ความสามารถตามที่รัฐมนตรีประกาศกำหนด ดังนี้
2. สาขาอาชีพ สาขา มีการจ้างงาน จำนวน ตำแหน่งเป็นผู้ได้รับหนังสือรับรองความรู้ความสามารถ จำนวน คน
3. สาขาอาชีพ สาขา มีการจ้างงาน จำนวน ตำแหน่งเป็นผู้ได้รับหนังสือรับรองความรู้ความสามารถ จำนวน คน
4. สาขาอาชีพ สาขา มีการจ้างงาน จำนวน ตำแหน่งเป็นผู้ได้รับหนังสือรับรองความรู้ความสามารถ จำนวน คน
5. เอกสารหลักฐานประกอบการยื่นคำขอ

🞎 (๑) สำเนาหนังสือสำคัญหรือเอกสารที่แสดงความเป็นนิติบุคคลที่จัดตั้งขึ้น

🞎 (๒) หนังสือที่แสดงว่าเป็นผู้มีอำนาจกระทำการแทนนิติบุคคลหรือหนังสือมอบอำนาจให้กระทำการแทนนิติบุคคล

🞎 (๓) สำเนาบัตรประจำตัวประชาชนของผู้มีอำนาจทำการแทนนิติบุคคล

🞎 (4) สำเนาทะเบียนลูกจ้างหรือเอกสารหลักฐานที่แสดงการจ้างงาน

-2-

🞎 (5) สำเนาหนังสือรับรองความรู้ความสามารถของลูกจ้างในสาขาอาชีพ ตำแหน่งงาน หรือลักษณะงานที่อาจเป็นอันตรายต่อสาธารณะหรือต้องใช้ผู้มีความรู้ความสามารถตามที่รัฐมนตรีประกาศกำหนด

🞎 (6) เอกสารอื่นๆ (โปรดระบุ)

ข้าพเจ้าขอรับรองว่าข้อความดังกล่าวข้างต้นและเอกสารหลักฐานที่แนบคำขอถูกต้องและเป็นความจริงทุกประการ

ลงชื่อ ผู้ยื่นคำขอ (ผู้มีอำนาจลงนาม/ผู้รับมอบอำนาจ)

( )